Winnie the pooh, is 95! Als oor die wêreld se bekendste beer | Huisgenoot
Winnie-the-Pooh. Foto: Gallo Images/Getty Images.
Hy is net ses maande jonger as koningin Elizabeth; tog lyk hy nie 'n dag ouer as toe die wêreld die eerste keer op hom verlief geraak het nie – 'n bewys dit werk as jy 'n leefstyl volg wat potte heuning en volop goedvoelpret saam met jou vriende insluit.
Winnie-the-Pooh, die geliefde beer in A.A. Milne se bekende boeke, vier vandeesmaand sy 95ste verjaardag. En ter viering van 'n mylpaaljaar het Pooh en sy getroue maats, Tigger, Piglet, Eeyore en Christopher Robin, by die koningin gaan kuier en vir haar heuning en 'n bos van 95 ballonne as geskenk saamgeneem.
Dit was 'n kleurvolle besoek in die ware sin van die woord: 'n geïl­lustreerde viering van die lewens van twee van die beroemdste 90-jariges in die geskiedenis.